Diari Oficial de la Generalitat Valenciana


Sumari del DOGV 2049, del 18-06-1993 (1993/828381)

ACORD de 31 de maig de 1993, del Govern Valencià, pel qual -aprova l'ordenació de l'actuació integral declarada d'interès comunitari, que consisteix en un camp de golf de 18 clots i un club social, promogut per la Caixa d'Estalvis del Mediterrani.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2049

Data del DOGV
:   18-06-1993

Secció del DOGV
:   ALTRES DISPOSICIONS

Número del document
:   1993/828381


Data del document
:   31-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 31 de maig de 1993, del Govern Valencià, pel qual aprova l'ordenació de l'actuació integral declarada d'interès comunitari, que consisteix en un camp de golf de 18 clots i un club social, promogut per la Caixa d'Estalvis del Mediterrani.  
El Govern Valencià, en la reunió del dia 31 de maig de 1993, va adoptar l'acord següent:  
Antecedents de fet  
Primer  
L?Ajuntament d'Alacant, amb data 21 d'octubre de 1991, va trametre la documentació formulada per la Caixa d'Estalvis del Mediterrani i demanava l'autorització de la Comissió Territorial d'Urbanisme, d'acord amb el que preveuen els articles 85 i 86 de la Llei del Sòl de 1976, per a la instal·lació d'un camp de golf als terrenys que hi ha junt al programa d'actuació urbanística número 4 de la platja de Sant Joan, de l?esmentat municipi. Amb aquesta finalitat, l'Alcalde-president de l'Ajuntament d'Alacant i, en el seu nom, el Regidor Delegat d'Urbanisme va dictar un decret el 14 de febrer de 1992, en el qual s'emetia un informe favorable sobre l?expedient.  
Segon  
El dia 15 de juliol de 1992, el Sr. Vicente Pastor Pérez, en representació de la Caixa d'Estalvis del Mediterrani, va presentar una nova documentació relativa a la instal·lació d'aquest camp de golf de 18 clots i un club social, situat a la partida de la Condomina, en sòl no urbanitzable contigu al sòl urbanitzable no programat número 4 de la platja de Sant Joan, segons el Pla General Municipal d'Ordenació d'Alacant, i demanava el començament del procediment previst en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable.  
Tercer  
La documentació presentada la integren una memòria, plànols d'informació i ordenació, projecte de construcció del camp de golf, un projecte bàsic del club social i estudi d'impacte ambiental.  
Quart  
El Director General d'Urbanisme i Ordenació Territorial, com a president de la Comissió Territorial d'Urbanisme d'Alacant, el 30 de juliol de 1992 va resoldre admetre a tràmit la iniciativa formulada i va procedir a l?obertura d'un període d'informació pública durant el termini d'un mes, amb convocatòria simultània per a la presentació d'iniciatives alternatives. Amb aquesta finalitat es publicaren els anuncis corresponents en el diari Informació d'Alacant el 4 d'agost de 1992 i en el Diari Oficial de la Generalitat Valenciana número 1.843, del dia 12 del mateix mes i del mateix any. Durant l?esmentat període únicament es va presentar una al·legació subscrita pel Sr. Pasqual Mollà i Martínez i la Sra. María Teresa Molares Mora. No es va presentar, tanmateix, cap iniciativa en competència amb la que va desencadenar el procediment.  
Cinquè  
Una vegada va acabar el termini d'informació pública es va procedir a l?obertura d'un període d'audiència a l'Ajuntament d'Alacant amb el mateix termini. La comissió de govern municipal, el 4 de novembre de 1992, va acordar emetre un informe favorable sobre l?expedient, si bé advertia de certes objeccions sobre aspectes concrets de la proposta formulada. Com a conseqüència de l?esmentat acord s'inicià un període de consultes entre l?entitat promotora de la iniciativa i l'ajuntament, amb participació de la Direcció General d'Urbanisme i Ordenació Territorial que va motivar la nova presentació de documentació per part d'aquella el dia 10 de desembre de 1992 i el dia 23 de febrer de 1993.  
Sisè  
La Conselleria de Medi Ambient, el 13 d'agost de 1992, va emetre una declaració d'impacte ambiental en què es considerava acceptable la instal·lació pretesa, sempre que es complesquen aquestes condicions:  
«1) Per cap motiu es farà servir per al reg del mantell vegetal del camp de golf aigua destinada a activitats primàries. El manteniment es farà únicament amb aigües residuals tractades segons els criteris establerts per l?OMS, de reutilització de l'aigua residual per a productes no utilitzats directament per al consum humà.  
2) Abans de la posada en funcionament de l'activitat caldrà presentar davant aquesta conselleria una còpia del contracte en ferm de l?empresa promotora amb l?empresa Emarasa en el qual s'especifique:  
2.a) Volum que s'ha de subministrar i la distribució estacional al llarg de l'any.  
2.b) Anàlisi de la qualitat mitjana de les aigües que cal subministrar.  
3) El traçat de la conducció de les aigües residuals destinades al reg des de l?estació depuradora d'Orgègia fins al camp de golf i també el subministrament d'aigua potable no els ha recollit l?estudi d'impacte ambiental del camp de golf. Per tant, si es troba entre els supòsits recollits en el punt 7 de l'annex I del Decret 162/1990, de 15 d'octubre, del Govern Valencià, s'haurà de sotmetre al procediment d'avaluació d'impacte ambiental.  
4) Caldrà presentar davant aquesta Conselleria de Medi Ambient, amb un periodicitat trimestral, les factures de la compra de l'aigua a l?empresa Emarasa.  
5) Les anàlisis dels sòls i de les aigües de pous de la finca que, com indica l?estudi d'impacte ambiental formaran part del Programa de Vigilància Ambiental, s'hauran de presentar anualment davant d'aquesta Conselleria de Medi Ambient».  
Setè  
En el curs de la tramitació del procediment, s'han emès aquests informes sectorials:  
1) Informe favorable de 25 de setembre de 1992 del Servei de Carreteres de la Conselleria d'Obres Públiques, Urbanisme i Transports.  
2) Informe favorable de 12 de novembre de 1992 de la Direcció General de Turisme de la Conselleria d'Indústria, Comerç i Turisme.  
3) Informe de 23 de novembre de 1992 de la Direcció General de Patrimoni Artístic de la Conselleria de Cultura, Educació i Ciència, en el qual indica textualment, com a conclusió, que «es proposa traslladar a la Comissió Territorial d'Urbanisme d'Alacant la notificació de l'existència de Torre Ferrer en l'àmbit del camp de golf junt al programa d'actuació urbanística de la platja de Sant Joan a Alacant. Aquesta torre i els seus voltants formats pel camí d'accés estan protegits per la Llei de Patrimoni Artístic. També es realitzaran prospeccions arqueològiques abans de l'inici de les obres i moviments de terres».  
4) Ferrocarrils de la Generalitat Valenciana va emetre un informe el dia 29 de desembre de 1992, en el qual formula les al·legacions següents:  
«Primera. S'haurà de tenir en compte, en tot el que puga afectar l'esmentat camp de golf, l'informe que va emetre aquesta entitat el 22 de novembre de 1992, a instància del Servei de Projectes de la Direcció General de Transports, sobre el projecte de construcció de la variant del ferrocarril Alacant-Denia, entre el PK 3 + 941 i el PK 6 + 707,87 al terme municipal d'Alacant, trams I i II. Trams que corresponen exactament amb el plànol de situació del camp de golf sobre el qual emetem l'informe.  
Segona. Que d'acord amb l'informe esmentat en l'apartat anterior, caldrà preveure una plataforma d?11 metres d'amplària, mida que ha normalitzat FGV per a la doble via electrificada, segons detall la fotografia del qual s'adjunta.  
Tercera. Caldrà construir un tancament, d'acord amb la memòria del projecte esmentat (1.1.4), que evite l'accés dels vianants a la zona de la via i delimite la zona de servei del ferrocarril. Aquest tancament haurà de tenir l'alçada necessària per a protegir el pas dels trens de possibles impactes de pilotes procedents del camp de golf, mitjançant tanca vegetal o metàl·lica.  
Quarta. La construcció del camp de golf haurà també de tenir en compte tot el que estableix el títol VIII del reglament de la Llei d'Ordenació dels Transports Terrestres, de Policia de Ferrocarrils.  
Pel que fa a la delimitació dels terrenys immediats al ferrocarril, caldrà establir una franja de 8 metres d'amplària de domini públic en terrenys qualificats de no urbanitzables i de 5 metres d'amplària en sòl qualificat d'urbà pel planejament urbanístic.  
De la mateixa manera, s'haurà de tenir en compte la zona de servitud i la zona d'afectació previstes en l'esmentat títol VIII, capítol III, que s'hauran de respectar».  
Vuitè  
La finalitat d'aquest expedient és la instal·lació d'un camp de golf de 18 clots, amb el club social corresponent, sobre una superfície total de 50,39 ha, situat en sòl classificat com a no urbanitzable rústic pel pla general vigent al municipi, confrontant amb l'anomenat PAU-4 (sòl urbanitzable no programat 4).  
Tal com recull l?ofici que subscriu el Regidor Delegat d'Urbanisme el 24 de juliol de 1992 «el camp de golf constitueix una exigència imposada per les bases del concurs que l'ajuntament va convocar per a la redacció i execució del PAU-4», del qual, «la Caixa d'Estalvis del Mediterrani va resultar adjudicatària», afegint-hi que «l?execució del PAU-4 comporta, a més de la realització material d'una sèrie d'obres d'urbanització i d'edificació pública, l?execució del camp de golf i la cessió obligatòria i gratuïta a l'ajuntament de sòl destinat a ús públic en proporció superior a l?exigida per al planejament parcial, i de sòl edificable privat en concepte del 10% de l'aprofitament mitjà del PAU (ara serà del 15%)».  
Novè  
El Conseller d'Obres Públiques, Urbanisme i Transports va emetre un informe favorable sobre l'actuació integral, mitjançant la Resolució de 24 de maig de 1993.  
Consideracions tècnico-jurídiques  
I. L?ordenació territorial i urbanística de la instal·lació d'aquest camp de golf i club social s'ha de resoldre en els termes previstos en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable, ja que es tracta d'una activitat terciària que exigeix l?ocupació d'una superfície major de quatre hectàrees, de manera que només es pot autoritzar la realització com a actuació integral a través del procediment extraordinari de declaració d'interès comunitari.  
II. Respecte del procediment s'han complit els tràmits i els requisits legalment establerts, els quals s'adeqüen a les prescripcions exigides en l'article 20.2 de la Llei 4/1992, en relació amb l'article 115 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny. La documentació presentada es considera completa, i les determinacions s'ajusten al que estableix l'article 20.2, segon paràgraf, de l'esmentada Llei 4/1992.  
III. S'ha complit el que preveuen l'article 20.2.c) i la disposició addicional cinquena de la Llei 4/1992, en relació amb la Llei de la Generalitat Valenciana 2/1989, de 3 de març, d'Impacte Ambiental, i és favorable la declaració emesa per la Conselleria de Medi Ambient.  
No obstant això, atès que s'hi assenyalen certes condicions que cal observar tant amb caràcter previ al començament de l'activitat com al llarg del seu desenvolupament, aquestes condicions han de ser enteses com a pròpies d'aquest acorda en els termes previstos en l'article 24.2 del Decret 162/1990, de 15 d'octubre, del Govern Valencià, que aprova el reglament per a l?execució de l?esmentada Llei d'Impacte Ambiental.  
La totalitat d'organismes amb competències sectorials que poguessen veure's afectats per l'actuació han emès informes que, en línies generals, són favorables. Amb tot, s'hauran de complir, així mateix, les observacions dels informes de la Direcció General de Patrimoni Artístic de la Conselleria de Cultura, Educació i Ciència i de Ferrocarrils de la Generalitat Valenciana.  
IV. Pel que fa al fons, la proposta efectuada compleix la totalitat dels requisits exigits, en l?esmentat apartat 1 de l'article 20, d'aquesta manera:  
a) Les característiques de la instal·lació del camp de golf projectat determinen que no puga situar-se en els sòls urbans i urbanitzables previstos en el Pla General d'Ordenació vigent al municipi d'Alacant, que classifica els terrenys com a sòl no urbanitzable rústic comú d'ús compatible amb les instal·lacions d'oci i d'esplai. Així es manifesta clarament en esmentar l'ajuntament en les bases del PAU-4 com a càrrega la realització del camp de golf, com a oferta complementària dels desenvolupaments residencials i turístics previstos a la zona, precisament en aquesta classe de sòl, i en un radi de 5 km a comptar des de l?esmentat àmbit de sòl urbanitzable no programat, condicions al compliment de les quals s'encamina la proposta.  
b) Queden prou resolts a càrrec de l'actuació la totalitat de serveis requerits per la instal·lació, sense que es produesca una sobrecàrrega en les infrastructures i serveis generals del municipi.  
c) Els promotors de l'actuació han assumit el règim de deures, obligacions i cessions propis de l'adjudicatari d'un programa d'actuació urbanística. En aquest sentit, com recull l'informe municipal de 29 de juliol de 1992, ha de considerar-se la vinculació que hi ha entre el camp de golf i el PAU-4 i s'ha de valorar que en el conjunt de les dues actuacions s'assumeixen les obligacions i responsabilitats de les actuacions pròpies del sòl urbanitzable programat.  
Cal indicar que l'acord d'adjudicació del PAU-4, que l?Ajuntament d'Alacant ha realitzat, imposava al promotor adjudicatari (que és el que ha promogut aquest projecte d'actuació integral) l?obligació de promoure, després d'haver tramitat davant de la Generalitat Valenciana els pertinents procediments legals, l?execució d'un camp de golf d'aquestes característiques en el sòl no urbanitzable situat als voltants del PAU-4. D'això naix la relació que hi ha entre aquest projecte i l?esmentat PAU-4 que, a banda de la proximitat geogràfica entre els dos i de la connexió funcional, s'han de considerar, vinculats pel fet que les obligacions jurídiques, assumides davant de l'administració pel promotor dels dos en aprovar-se l'actuació integral proposada pel promotor, han de fondre's en un únic entramat indissoluble de deures i drets davant de l'administració.  
V. S'ha acreditat la propietat de tots els terrenys, per la qual cosa és innecessària la declaració d'interès social i la necessitat d'ocupació d'aquests, als efectes d'expropiació, que preveu l'article 20.3 de la Llei de la Generalitat Valenciana 4/1992, de 5 de juny, sobre el sòl no urbanitzable.  
VI. No cal fer cap declaració sobre la classificació del sòl, d'acord amb el que estableix la disposició addicional primera, apartat b), de l'esmentada Llei 4/1992.  
VII. Les al·legacions formulades pel Sr. Pasqual Mollà i Martínez i la Sra. María Teresa Molares Mora han de ser desestimades d'acord amb els arguments que conté l'informe tècnic que hi ha en l'expedient, i que en síntesi es concreten en:  
a) En primer lloc, les persones que han al·legat afirmen que aquesta ordenació de tota la zona es troba en suspens atès que el PAU-4 no ha estat desplegat i no s'ha solucionat el traçat de la línia de Ferrocarrils de la Generalitat Valenciana. Respecte d'aixà cal considerar que el camp de golf, sense perjudici de la seua vinculació amb l'esmentat programa d'actuació urbanística, en cap cas s'ha supeditat en la tramitació i aprovació a la d'aquest instrument de planejament. D'altra banda, actualment ja s'ha aprovat la modificació puntual del Pla General Municipal d'Ordenació d'Alacant per al desviament provisional del traçat de la línia de ferrocarrils de via estreta al pas per la platja de Sant Joan, segons l'Acord del Govern Valencià de 10 de novembre de 1992. La conseqüència d'aquesta aprovació ha estat que Ferrocarrils de la Generalitat Valenciana ha emès l'informe corresponent sobre aquest projecte.  
Això no obstant, és clar que l'aprovació d'aquesta actuació integral només legitimaria el seu promotor per a emprendre-la com a adjudicatari del PAU-4 i si compleix la resta de càrregues i d'obligacions urbanístiques pròpies d'aquesta última adjudicació. Es a dir, que la possibilitat de promoure la instal·lació esportiva junt al PAU-4 s'hauria d'entendre totalment condicionada al normal compliment de les esmentades càrregues i obligacions pròpies de l'adjudicatari de l?esmentat PAU-4 i al fet que el desenvolupament d'aquest es produesca de manera efectiva, ja que ambdues actuacions estan vinculades entre si de manera que la instal·lació esportiva es justifica en el context de l'acord d'adjudicació del programa d'actuació. Per tant, un incompliment de les càrregues i obligacions (cessions, obligacions urbanitzadores, etc.) hauria de determinar la caducitat de l'atribució de l?ús i aprofitament que implica la declaració d'interès comunitari o, eventualment, la pèrdua de la condició de promotor d'aquesta per part del seu original adjudicatari.  
b) En relació amb totes les qüestions relatives a les necessitats d'aigua, han estat degudament considerades i resoltes en la declaració d'impacte ambiental, i s'imposen les condicions que s'han considerat oportunes per part de l?òrgan mediambiental de la Comunitat Valenciana, i que s'incorporen a aquest acord.  
c) Pel que fa a l'absència d'un informe municipal, hi ha a l?expedient tant un informe favorable de 14 de febrer de 1992 com l?informe emès en el termini d'audiència atorgat a l'ajuntament, també favorable, si bé amb certes condicions que ja s'han resolt com calia.  
VIII. L?ordenació territorial i urbanística de l'actuació projectada, una vegada s'hi hagen incorporat les correccions que es consideraren necessàries per a completar-ne els termes concrets, com a conseqüència de l?informe emès per l'ajuntament durant el termini d?audiència, es pot considerar admissible tant des de la perspectiva municipal com des de la perspectiva de la comunitat autònoma, tal com s'ha posat de manifest en el període de consultes desplegades prèviament a l'adopció d'aquest acord.  
IX. L'execució d'aquesta actuació integral requerirà, sempre amb caràcter previ al començament, la formalització a favor del municipi de les cessions de terrenys a què s'ha compromès el promotor i l'obtenció de la llicència escaient sobre la base dels corresponents projectes tècnics, i se'n garantirà el compliment exacte per un import del 6% del cost total de l'actuació i s'executarà en el termini que assenyale la llicència municipal, amb un màxim de dos anys a partir de l'obtenció d'aquesta llicència, prorrogables per resolució motivada del Conseller d'Obres Públiques, Urbanisme i Transports.  
X. El Govern Valencià és competent per a l'aprovació de l'ordenació d'aquesta actuació integral, segons disposa l'article 20.2 de la Llei de la Generalitat Valenciana 4/1992.  
Vistos els preceptes legals esmentats, a proposta del Conseller d'Obres Públiques, Urbanisme i Transports, el Govern Valencià  
ACORDA  
Primer  
Aprovar definitivament l?ordenació per a la instal·lació d'un camp de golf de 18 clots i un club social i declarar-ne l?interès comunitari, en sòl no urbanitzable contigu al sòl urbanitzable no programat núm. 4 del Pla General Municipal d'Ordenació d'Alacant, com a actuació integral que s'ha de desplegar en els termes previstos en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable.  
Aquesta ordenació i la declaració d'interès comunitari, així com l'adjudicació a la qual es fa referència en el següent apartat, se subjectaran a les condicions especials establertes en aquest acord.  
Segon  
Adjudicar aquesta actuació integral a favor de la Caixa d'Estalvis del Mediterrani (CAM), a la qual s'atorga la legitimació necessària, als efectes de l'article 20 de la Llei 4/1992, per a promoure la instal·lació esportiva aprovada.  
Tercer  
Condicionar i vincular aquesta adjudicació i legitimació al fet que el promotor designat, també com a adjudicatari-promotor urbanístic del sector núm. 4 del sòl urbanitzable no programat d'Alacant, complesca i satisfaça, en la seua totalitat, totes les obligacions i les càrregues de naturalesa urbanística que té compromeses davant de l'Ajuntament d'Alacant, en virtut de l'adjudicació. L'incompliment o la no satisfacció d'aquestes obligacions determinarà la caducitat d'aquesta adjudicació i, si escau, de la mateixa declaració d'interès comunitari, amb independència de la caducitat que pogués, per idèntic motiu, acordar l'Ajuntament d'Alacant respecte de l'adjudicació del mateix PAU-4.  
Quart  
La promotora haurà de garantir davant l'Ajuntament d'Alacant la correcta i puntual execució de les instal·lacions en que consisteix aquesta actuació integral, per import del 6% del cost total, abans del començament de les obres. Les garanties es podran presentar en qualsevol de les formes previstes en dret i seran completament independents de les que el mateix promotor hagués ja presentat o hagués de fiançar per l'adjudicació i promoció de l'abans esmentat PAU-4.  
Cinquè  
Cada canvi que es produesca en la titularitat de la promoció de l'actuació integral, caldrà que siga autoritzat abans pel Govern Valencià.  
Sisè  
L?acord d'adjudicació expressat en el precedent apartat 2, sense perjudici del que disposa l'apartat 3, caducarà si en el termini de 6 mesos a comptar des de la notificació no han demanat les persones interessades, en condicions d?obtenir-la, la llicència municipal d'obres preceptiva. Així mateix, el termini màxim per a l?execució de l'actuació integral serà el que s'assenyale en la llicència municipal, amb un màxim de dos anys prorrogables per resolució motivada del Conseller d'Obres Publiques, Urbanisme i Transports. L?eventual declaració de caducitat de l'adjudicació l?emetrà, si escau, el Conseller d'Obres Públiques, Urbanisme i Transports, al qual aquest acord confereix les facultats necessàries amb aquesta finalitat, amb l?expedient previ instruït amb audiència a persona interessada i a l'Ajuntament d'Alacant. Aquesta declaració, si es produeix, determinarà la suspensió temporal de la declaració d'interès comunitari d'aquesta actuació integral fins que el Govern Valencià resolga una nova adjudicació d'aquesta o la suspensió definitiva.  
Setè  
El desenvolupament de l'actuació integral s'ajustarà al projecte presentat pel promotor-adjudicatari, llevat dels aspectes que resulten afectats per les condicions imposades per la declaració d'impacte ambiental de 13 d'agost de 1992, l?informe de la Direcció General de Patrimoni Artístic de 23 de novembre de 1992 i l?informe de Ferrocarrils de la Generalitat de 20 de desembre de 1992, condicions que prevaldran i hauran de ser assumides tant en els projectes d'obra que desenvolupen aquesta sol·licitud com en el posterior manteniment i l?explotació de la instal·lació.  
Contra aquest acorda que exhaureix la via administrativa, es procedent interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o de la publicació d'aquest acord.  
Amb caràcter previ a la interposició de l?esmentat recurs, serà un requisit imprescindible que el recurrent ho comunique al Govern Valencià, d'acord amb el que preveuen els articles 52.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga interposar qualsevol altre recurs que es considere oportú.  
València, 31 de maig de 1993.  
El Conseller Secretari del Govern Valencià,  
EMERIT BONO I MARTINEZ